rlitschk/wikidir huggingface dataset:
Paolo Bettini (* 1. April 1974 in Cecina, Italien) is en italiensch Radrennfohrer. Bettini gellt as en vun de best Rennfohrer ut sien Generation för swoor Eendagsrennen. He hett en goden Rennöversicht und kann gau losfohren. He wurrd il Grillo, de Grill, nömmt, wiels he wat schmächtig is un gau ut en Feld rutspringen kann. Bi grode Rundfohrten oder in de Bargen hett he aber nix to melden. Mit sien Sieg bi de Weltmeesterschap 2007 kunn he to dree Fohrer upsluten, de hör Titel vertedigen kunnen. Dat weern de Belgiers van Looy un van Steenbergen as ok sien Landsmann Bugno. Bettini wurr 1997 Profi. Eerst weer he blots Waterdrager un Helper för Michele Bartoli un kunn paar Etappen bi lüütje Rundfohrten winnen. In dat Johr 2000 wunn he aber de Ardennen-Klassiker Lüttich-Bastogne-Lüttich un lös Bartoli as Kaptein vun dat Team Mapei af. In dat Johr drup wurr he bi de Weltmeesterschap Twete achter Oscar Freire un kunn ok de Rennen Meesterschap vun Zürich un Coppa Placci winnen. Van 2002 bit 2004 wunn Bettini immer de Gesamtweertung vun de Rad-Weltcup. Bi de Olympsch Sömmerspelen in Athen kunn he de Goldmedaille winnen, ok de Rundfohrt Tirreno–Adriatico hett he wunnen. Lüttich-Bastogne-Lüttich kunn he
1224: Dat Arzbisdom Hamborg is mit Schrieven vun Paapst Honorius III. uplööst wurrn un dat Bisdom Hamborg stünn nu ok offiziell ünner Bremen. 1318: Berwick-upon-Tweed warrt de Englänner vun de Schotten wedder afnahmen. 1572: De Stadt Den Briel fallt as eerste Stadt in de Nedderlannen de upsternaatschen Watergeuzen in'e Hannen. 1938: Altno kummt wegen dat Groot-Hamborg-Gesett na Hamborg (vun Preußen). 2009: Albanien un Kroatien wurrn in de NATO upnommen. 1721: Pieter Hellendaal, nedderlannsch Komponist, Organist un Violinist († 1799) 1815: Otto von Bismarck, düütsch Politiker († 1898) 1866: Ferruccio Busoni, italieensch Pianist, Komponist, Dirigent, Librettist, Essayist un Musikpädagoog († 1924) 1901: Alexander Maes, belgisch Radrennfohrer († 1973) 1919: Joseph Edward Murray, US-amerikaansch Chirurg un Nobelpriesdräger († 2012) 1920: Toshirō Mifune, japaansch Schauspeler un Speelbaas († 1997) 1933: Claude Cohen-Tannoudji, franzöösch Physiker un Nobelpriesdräger 1933: Heiko Engelkes, düütsch Journalist († 2008) 1939: Wilhelm Bungert, düütsch Tennisspeler 1940: Helga Hürkamp, plattdüütsch Schrieverin 1940: Wangari Maathai, keniaansch Politikerin un Nobelpriesdrägerin för Freden († 2011) 1940: Lavina Washines, Hööftling vun dat Yakama-Volk, USA († 2011) 1944: Jürgen Bohmbach, düütsch Historiker 1946: Iván Faragó, ungaarsch Schachspeler († 2022) 1948: Alain Vasseur, franzöösch Radrennfohrer 1955: Roberto Pruzzo, italieensch Footballnatschonalspeler 1973: Anna Carin Zidek, sweedsch Biathletin 1974:
Marokko (araabsch: المملكة المغربية al-maghrib) is en Königriek in't Noordwesten vun Afrika. Vun Europa is dat scheedt dör de Straten vun Gibraltar. Vun de dree Maghreb-Länner liggt dat an'n meisten in'n Westen un grenzt in'n Noorden an de Middellannsche See, in'n Westen an den Atlantik un in'n Osten an Algerien. Üm de Süüdgrenz gifft dat vunwegen den Striet üm de Westsahara Maleschen. Dat schall woll so lang fudder gahn, bit en UN-Referendum kloor leggt hett, wo de Westsahara denn nu henhören deit. De twee Landstreken bi de Steder Ceuta un Melilla höört to Spanien hento. In Marokko leevt üm un bi 33.241.000 Inwahners. In Marokko sülms is de amtliche Naam för dat Land „al-Mamlaka al-Maghribīya“ („Königriek vun'n Maghreb“, bit 1960 „Scherifisch Königriek vun den Maghreb“). Internatschonal warrt allerdings de europääsche Naam „Marokko“ för dat ganze Königriek bruukt, de vun de Hööftstadt Marrakesch hernahmen is. Vergleken mit anner Länner in Afrika is Marokko nich sunnerlich groot, man de Landschop is heel verscheden. In'n Groten un ganzen kann een seggen, dat gifft düsse natüürlichen Regionen: De Küstenregionen in'n Norden un Westen; de Region vun den Atlantik mit de Meseta vun Marokko, de Bargregionen vun Marokko mit den Hogen un Middelhogen Atlas un
Dit Woort hett noch annere Bedüden: kiek dorför ünner Weimar (Mehrdüdig Begreep). Weimar is en kreisfree Stadt in Döringen. Se hett 64.481 Inwahner (31. Dez. 2006) up en Flach vun 84,26 km². Dormit is se de veertgröttste Stadt in Döringen und dröfft siet 2004 de Binaam Universitätsstadt dragen. To dat kulturell Arv vun de Stadt hörrt de domineerend Weimarer Klassik üm Wieland, Herder, Goethe und Schiller, dat Bauhaus un de Grünnen vun de eerste Republik up düütsch Grund, de Weimarer Republik (1919). Dorneben weer Weimar siet 1572 Hööftstadt vun Sassen-Weimar un siet 1809 vun Sassen-Weimar-Iesenack. Dat weer de eerste Staat Düütschlands, de sück en Verfaten geev (1816). Van 1920 bit 1948 weer Weimar de Hööftstadt vun dat Land Döringen. 1999 weer se de Kulturhööftstadt vun Europa. Besiedelt wurrn is de Ggegen üm Weimar woll all lang. 1925 hebbt se in de Gegend en Skelett funnen, wat man up etwa 200.000 Johr schätzen deiht. Weimar sülvst is eerstmals 899 nömmt wurrn. De Naam hett sück in de Loop vun de Johrhunnerten vun „Wimares“ över „Wimari“ to „Wimar“ un denn to „Weimar“ ännert. Carl Philipp Emanuel Bach (1714-1788), düütsch Musiker un Komponist Johann Gottfried Bernhard Bach (1715-1739), düütsch Organist Wilhelm Friedemann Bach
Ippenbürn is ene düütske Stad in Nuordrien-Westfaolen un lig an’e Ippenbürnske Ao. Ippenbürn häw 51.599 Inwuëners (30. Niëwelmaonddag 2020) un is de grötste Stad in’t Tiäkenbüörgske Land. In dat Jaor 1146 wät Ippenbürn dat iärste Maol äs Hibenburen schriwtlik näömt. Et ston in ’ne Urkunne van dän ossenbrügsken Bischup. Bi Ippenbürn giwt dat auk en Kuolenpüt. In dat Stroomwiärk up dän Schaopsbiärg wät de Steenkuole äs Briänmatriaol bruukt. Garefrekes Kerstin (*1979), düütske Footbalspiëler Karliczeks Anja (*1971) düütske Bunnesminnister Bevölkerungsstand nach Geschlecht. In: landesdatenbank.nrw.de. Afropen an’n 28. März 2021. Städer un Gemenen in den Kreis Stemmert Detten | Graiwen | Hopsten | Hüörsel | Huorsmer | Ippenbürn | Kappeln | Ladbiärgen | Laor | Lengerke | Linen | Luote | Maideln | Mettingen | Nienkiärken | Nottwoll | Ochtrup | Ollenbiärge | Rene | Riäke | Saorbiëk | Stemmert | Tiäkenborg | Wiätringen
Äwerschütte is en Gemeende in Noordhessen in den Landkreis Kassel. Fröher is se sülvstännig ween, man as de hessischen Gemarken nee updeelt wurrn sünd, keem se an'n 31. Dezember 1970 as en Stadtdeel to de Stadt Dringelborg mit to. Dor wahnt hüdigendags üm un bi 650 Lüde. De hoochdüütsche Naam vun Äwerschütte is Eberschütz. As „Everschütte“ is de Naam vun den Oort al in en Urkunn ut dat Johr 1047 to lesen. Vun dat 12. Johrhunnert af an is ok wat vun de Eddelherrn vun Äwerschütte (later: Vun Schönebarg) to hören. De Inwahners vun dat Dörp hefft in dat 18. un 19. Johrhunnert vun de Bueree leevt, man ok vun de Linnenweveree. Äwerschütte höört to de Gemarken in Hessen, wo an un for sik Plattdüütsch snackt wurrn is. Hüdigendags warrt tomeist Hoochdüütsch snackt. Äwerschütte liggt just an den „Spraak-Äquator“, an de Benrather Linie [1]. De „Äwerschüttschen Klippen“ sünd en steilen Barg süüdlich vun dat Dorp. Hier kann een ok de Resten vun ene ole vörgeschichtliche Borg finnen. Kreis Hofgeismar: Handbuch des Heimatbundes für Kurhessen, Waldeck und Oberhessen III, Marburg/Lahn 1966, S. 82 ff. Informatschonen vun den Vereen för Heimaat un Geschicht in Äwerschütte Homepage vun de Stadt Dringelborg
Maseru is de Hööftstadt vun Lesotho un mit ruch weg 174.000 Inwahner (Stand: 2005) ok de gröttste Stadt vun dat Land. Insgesamt leven in dat Rebeet aber üm 218.000 Lüüd. Maseru liggt an de Stroom Caledon (Sesotho: Mohokare) in’ Westen vun Lesotho. Se is ok Hööftstadt vun de glieknaamig Distrikt. Maseru is en recht modern Stadt mit veel Ämters, Gewerbe, Supermarkten, Asphaltstraten, Schoolen, den Queen Elizabeth II. Hospital, den gröttsten Kark Cathedral of our Lady of Victories) un den modern Natschonalstadion, wat se in de 1980er Johren boot hebbt. Maseru. Mehr Biller, Videos oder Audiodateien to’t Thema gifft dat bi Wikimedia Commons.
Georg Stollenwerk (* 19. Dezember 1930 in Düren; † 1. Mai 2014 in Köln) weer en düütsch Footballspeler un -trainer. He fung an mit Footballspelen bi Düren 99. Vun 1953 bit 1965 hett he as Verteediger un Middelfeldspeler för den 1. FC Köln speelt. In 424 Spelen hett he 85 Doren schaaten un is mit de Kölners 1962 un 1964 Düütsche Footballmeester wurrn, ok wenn he in de eerste Bundliga-Saison 1963/64 nich mehr to'n Insatz kommen is. För de düütsche Football-Natschonalmannschap hett he tüschen 1951 un 1960 23mal speelt un twee Doren schaaten. Nah sien aktiv Karriere weer he noch Trainer bi Alemannia Aachen un den 1. FC Köln. SG Düren 99 1953 - 1963 1. FC Köln as Trainer 1969 - 1970 Alemannia Aachen Langerwehe 1975 - 1976 1. FC Köln 23 Lännerspelen; 2 Doren för Düütschland 4 B-Lännerspelen 9 Amateur-Lännerspelen; 2 Doren Böverliga West 239 Spelen; 41 Doren 1. FC Köln Endrunn üm de Düütsche Meesterschap 14 Spelen; 3 Doren 1. FC Köln DFB-Pokal 7 Spelen; 1 Dor 1. FC Köln Westpokal 16 Spelen; 2 Doren 1. FC Köln Europapokal vun de Landsmeester; UEFA-Pokal 5 Spelen 1. FC Köln FC-Legende Georg Stollenwerk gestorben
De Landkreis Kassel is en Landkreis in den Regeernsbezirk Kassel in Noord-Hessen. In'n Noorden grenzt de Landkreis an den Landkreis Noordheim, de to Neddersassen tohören deit, in'n Oosten an den neddersassischen Landkreis Göttingen un an den Werra-Meißner-Kreis. In'n Süden is de Schwalm-Eder-Kreis Naber, in'n Westen de Landkreis Waldeck-Frankenberg un in'n Noordwesten de Kreis Höxter, de to Noordrhien-Westfalen tohören deit. Sitt vun den Landkreis is de Stadt Kassel, de avers süms nich to den Kreis töhöört. De Gemarken vun den Kreis ümfaat dat Kasseler Becken un dat Wulfenhagener Becken. De sünd vun'anner scheedt dor dat Habichtswolder Bargland mit den Herkules (515 m). In'n Oosten vun den Kreis flutt de Fulda vun Süden her dör Kassel dör. Nadem geiht se in Hannobersch Münnen mit de Werra to de Werser tosamen un flutt um den Reinhardtwold ümto. In düsse Gegend is de Werser de Grenz na Neddersassen hen. Ganz in'n Noorden vun den Kreis bi Korlshoawen lett se den Landkreis denn achter sik. Grote Delen vun den hüdigen Landkreis sünd just de Gemarken, wo dat germaansche Volk vun de Chatten in leevt hett. Dat weern de Hessen ehre Vöröllern. In dat fröhe Middelöller harrn sik verschedene Försten vunwegen dat Land in'e Klatten. Hessen,
As Buer wurrd en Figur in dat Schachspeel betekend. Jeder Speler hett to’n Anfang vun en Partie acht Buern, de en Wall vör de anner Figuren bilden. Wegen sien begrenzt Toog- un Slaagmögelkkeeten gellt de Buer as de swachste Steen in’t Schach. In Ünnerscheed to de anner Figuren kann en Buer sück nich nah achtern henn bewegen, sonnern blots nah vörn. De Buer wurrd allerdings immer starker, je langer en Partie düern deiht un je wieder de Buer in de gegnerisch Hälft kommen. Kummt he nämelk bit up de gegnerisch Grundlinie, kann he in en starkeren Figur umwannelt wurrn. De Weltschachverband FIDE ünnerschedd in sien offiziell Regeln nicht tüschen „Buer“ un „Figur“, liekers wurrd de Buer ümgangsspraaklich meest nich as Figur betekend. Toogmögelkeeten: In de Utgangsstellung kann sück de Buer wahlwies een Tree nah vörn gahn, wenn dat Feld vör em nich besett is, oder aber en Dübbeltree maken, wenn de twee Feller vör em free sünd. Is de Buer nich mehr in de Utgangsstellung (2. bzw. 7. Rieg), denn kann he blots noch üm en Feld nah vörn bewegt wurrn (wenn he nich slahn deiht). De Buer sleiht vörwärts diagonal. Dat is de eenzige Speelsteen, de in en anner
Mechtsen is en lütt Dörp bi Bewick in’n Landkreis Lünborg. Hier wohnt 656 Inwohners. Dörch Mechtsen daht de Roddau un de Düsternhopenbeek fleeten. Öllere Naams sünd ok woll Mechtrikeshusen, Mechtriksen un Mechtenhusen. Eerstmals wurr Mechtsen op den 21. Mai 1158 nömmt as Bischop Hermann vun Veern över den Decima in Mechtsen entscheeden. De full to twee Drüddel an de Kanoniker un to en Drüddel an den Propst vun Bewick. As Johann un Lambert vun Mechtsen 1300 storven sünd, gungen de Göder an den Bewicker Stift un de Familie vun Meding. 1780 hett de Schoolmeester Frantz Martin Röder en School in Mechtsen grünnd. Disse wurr 1971 oplööst. 1852 gung Mechtsen an dat Amt Lüne, 1885 an den Landkreis Lümborg. An den 1. Juli 1969 hett Bewick, Mechtsen un Vögelsen de Samtgemeen Bewick grünnd. •https://mechtersen.de/ Städer un Gemenen in den Landkreis Lümborg Addelborg | Ahndörp | Amelkusen | Amt Neehuus | Barnst | Bätzendörp | Bewick | Bleikd | Boitz | Boorn | Borendörp | Briedel | Dahlenborg | Dahlm | Düütsch Äwern | Echen | Emsen | Handörp | Haunstörp | Hittbargen | Kerkgellsen | Lümborg | Lüürsborg | Mechtsen | Melbeck | Näätz | Norndörp | Olndörp | Radbrouk |
Dat Kesa is en Kledaasch wat de Tohöörigkeit to’n buddhistischen Orden wiesen deit, ähnlich as en Mönksroof. Meest sünd de in orange hollen, dat gifft aver ok goldfarven oder rode. De Stoffstriepen, worut dat Kesa maakt is, warrt vun Hand tosamenneiht. Na da Traditschoon harrn de eersten buddhistischen Wannermönken jemehr Kledaasch ut Stoffresten, Liekendöker usw. tohopenneiht un ockerfarven klöört. Dör dat Bruken vun olle Kledaasch, Stoffspennen un Stoffen ut sünnere Anwennen, as ok dör’t Neihn un Infarven vun Hand kriggt dat Kesa sien geistige Bedüden. Sünners in’n Zen-Buddhismus warrt op dat Sülvstmaken vun en Kesa vör de Ordinatschoon to’n Mönk oder to’n Nonn Weert leggt. Dat Kesa warrt ok vun Anhöörige vun’n „Westlich Buddhistischen Orden“ (WBO) dragen. In den Fall hannelt sik dat üm en breden Stoffstriepen, de an beide Ennen dree flammende Eddelstenen as Teken för de „Dree Juwelen“ opneiht hett. Bi de normalen Ordinatschoon is dat Kesa witt, wat de Reinheit utdrücken schall. Wenn de Ordensliddmaat tosätzlich de „Brahmacarya“ (sexuell Enthollen) opnehmen müch, kriggt he en golden Kesa. Dat stellt in’n WBO aver keen högere Ordinatschoon dor un kann ok wedder torüchnahmen warrn. die Beschäftigung mit dem Kesa - Interview mit en franzöösch Zen Nonne
Dringelborg is ene lüttje Stadt in Noord-Hessen un liggt in den Landkreis Kassel. Dringelborg liggt an de B 83 twuschen de Städer Geismar in’n Süden un Korlshoawen in’n Noorden. In’n Noorden grenzt Dringelborg an de Städer Beverungen, de to’n Kreis Höxter in Noordrhien-Westfalen tohören deit un an de Stadt Korlshoawen. In Oosten stött se an de gemeendefree Gemark Gutsbezirk Reinhardswald un in’n Süden an de Stadt Geismar un an de Gemeende Lebenogge (all veer höört to den Landkreis Kassel to). In Westen hett se ehr Grenz na de Stadt Bentreike in den Landkreis Höxter hen. Deßel Äwerschütte Friedrichsfeld Chottsbüren Langendoahl Sielen Stammen Wülmersen Wenn en de lüttje Stadt ankieken deit, sütt he besunners de Borg Dringelborg. De liggt bi 70 m över dat Daal vun de Diemel up en Barg, de na dree Sieten hen piel dalfallen deit. De Graaf Konrad III. vun Schönebarg (1249 - 1311) hett de Borg an dat 13. Johrhunnert boen laten. He wull dor över de Hannelswegen mit uppassen, de hier langslopen döen. To’n eersten Mol in en Urkunn to lesen is de Naam in dat Johr 1303. Later hett dat Bisdom Patterbuorn de Borg in’e Hannen kregen. De Bischop hett de Borg denn as
Dat Anspeel (hoochdüütsch: Eröffnung) is de eerste Phase in en Schachpartie. De geiht so ruch weg över de eerste 10 bit 15 Tüüg in en Partie un end, wenn de Figuren entwickelt sünd. Dornah geiht dat denn in dat Middelspeel över. Je nahdem, welker Buern toeerst trucken wurrn snackt man vun apen, halfapen oder slooten Partie.
Deßel is en Stadtdeel vun de lüttje Stadt Dringelborg in Noordhessen in dat Werserbargland. Bit 1970 weer Deßel en sülvstännig Dörp. Hüdigendags leevt dor bi 800 Lüde. Up Hoochdüütsch heet de Oort Deisel. De Oort liggt bi 140 m över NN un bi 25 m över dat Daal vun de Diemel an de ehr westlich Över. Deßel liggt in den Landkreis Kassel 5 km süüdlich vun de Werser bi Herstelle. Dat is nich wiet af vun de Grenz na Noordrhien-Westfalen un na Neddersassen hen. In’n Oosten liggt de Reinhardswald, na Westen to finnt sik de Warborger Böörd. Deßel liggt dree km in'n Norden vun de egentliche Stadt Dringelborg. Korlshoawen liggt denn noch mol 6 km noordööstlich. Patterbuorn is na Noordwesten to 45 km wiet weg, Höxter bi 20 km na Noorden to, Göttingen 36 km ööstlich un Kassel 31 km süüdlich (allens in Luftlien meten). De Postleettall is 34388 un de Auto-Kennteken sünd KS, HOG un WOH. In de Kuntreien vun Deßel un ümto siedeln al in vörhistoorsche Tieden Minschen. Ut düsse Tiet sünd noch de Resten vun en Wallborg to sehn. De finnt sik westlich vun den Oort up den Borgbarg, de 249 m hooch is. In en Urkunn
Disse Artikel is man blots en Stubben. Du kannst Wikipedia helpen un em verbetern. As Noordamerika deit in Europa tomehrst de noorden Deel vun den Eerdeel Amerika gellen, un daar höört de Lannen USA un Kanada to, faken ook de Karibik, af un an ook Middelamerika. In Noordamerika sülven deit „Noordamerika“ as ′n Eerddeel gellen (apart vun Middelamerika un Süüdamerika), un na Noordamerika höört ook Mexiko mit to. Middelamerika deit maal as’n Deel vun Noordamerika, maal as’n Deel vun Süüdamerika gellen. In Noordamerika un ook in Mexiko sülven deit Mexiko nich as middelamerikaansch gellen (obschoonst dat as latienamerikaansch gellen deit). Mexiko ward daar as’n Deel vun Noordamerika ankäken. Nu Gröönland (ehrmaals ’n däänsche Kolonie un denn ′n däänsche Provinz) to’n egenstännig Land ward, ward dat nich mehr a’n Anhangsel an Europa tellt. Dat fangt nu an as’n noordamerikaansch Land to gellen, wonääm dat geograafsch, kulturell un spraaklich ook mit tohöört. (Dat bedüüdt, dat mang de Europäers de Wikingers Noordamerika funnen harrn.) Noordamerika liggt twüschen Atlantik un Pazifik up den noorden Deel vun de Eer. To Noorden liggt de Nöördliche Iessee un to Süden liggt de Golf vun Mexiko. Wiktionary: Noordamerika – Bedüdensverklaren, Woortherkamen, Synonymen, Översetten Nordamerika. Mehr Biller, Videos oder
Chottsbüren is en Stadtdeel vun Dringelborg in den Landkreis Kassel in Noordhessen. In dat Dörp leevt 872 Inwahners. Dat Dorp Chottsbüren liggt bi 30 km nöördlich vun de Grootstadt Kassel (Luftlinie). Dat liggt dor in den nöördlichen Deel vun den Reinhardswald, nich wiet in'n Westen vun den Langenbarg, de 424 m hooch is. Noch en beten wieder na Westen hen liggt de Holtape. Dör den Oort flutt de Fuldebäke, de later in de Holtape inmünnen deit. En Afsnitt vun de Straat vun de Werserrenaissance föhrt ok dör dat Dörp dör. Bloß 4,5 km Luftlinie na Süüd-Süüdoosten to kümmt een na de Sababorg. Dor weert allerhand Sagen över vertellt un se warrt as dat Slott vun Dornröschen vun de Bröder Grimm ankeken. Al in dat 9. Johrhunnert warrt de Oort nömmt. Dormols heet he „Buria“. Later weert ganz verscheden Naams bruukt, as Gunnesburin, Gunnesburen, Hundesburen, Godesburen. In dat Johr 1355 is to'n eersten Mol de Naam Gottsbüren to hören. De Oort höör to den Grafen Ludolf vun Dassel siene Gemarken. He verköff dat Dörp 1272 an dat Arzbisdom Mainz. Bloß 60 Johr later hett Mainz dat Dörp dat Klooster Lippoldsbarg överlaten. In dat Middelöller sünd allerhand Öörd in düsse Kuntreien wööst
Ève Luquet (* 6. September 1954 in Paris) is en franzöösch Graveurin un Breefmarkenkünstlerin. Se arbeit för de franzöösch Post in Andorra un in Frankriek siet 1986. Ève Luquet studeer an de École nationale supérieure des Beaux-Arts vun Paris, tosommen mit de Breefmarkenkönstler un Graveur Jacques Jubert. Se hett sück denn up de Dorstellen vun verscheeden Landschapsmotiven un up de Dorstellen vun Monumenten spezialiseert. Hör Marianne-Breefmarkenserie is de eerste franzöösch Düermarkenserie, de vun en Frau utklamüstert wurrn is. Se wurr an’ 15. Juli 1997 rutgeven.
Disse Artikel is man blots en Stubben. Du kannst Wikipedia helpen un em verbetern. De greeksche Spraak is een indoeuropääsche Spraak. Un de gifft dat al siet 1400 v. Chr.. Dormols weer dat dat Greeksch vun Mykene. In de Antike is denn de Ooltgreeksche Spraak bruukt wurrn (vun ca. 800 v. Chr. bit ca. 300 v. Chr.). Över de Tiet hett sik de Spraak verännert to de Koiné (vun ca. 300 v. Chr. bit ca. 600 n. Chr.). Denn keem de Middelgreeksche Spraak an'e Reeg (vun ca. 600 bit 1453), un de Greeksche Spraak, de hüdigendags snackt warrt, warrt Neegreeksche Spraak nömmt. Vundaag gifft dat üm un bi 16 Millionen Lüüd, de Neegreeksch snacken doot. Dat Oolgreeksch is noch för de Wetenschop wichtig. Dat gifft vele Wöör to'n Bispeel in de Medizin, de vun 'n greeksch Woort afstammt. Bit 1827, as de Greken dat osmaansche Jück afsmeten, geev dat nich veel Literatur in greeksche Dialekten. Aver darna wurr dat klassische Vörbild wedder hooch herutstellt. Dat schrevene moderne Greeksch is darum en Produkt van dat 19. Johrhunnert un is en beten künstlich. De Verscheel twüschen de schreven un spraken Spraak is grötter as in jichensene annere europääsche Spraak. (in vereenfachte Luutschrift)
De Tarrasch-Variante in de Franzöösch Verteedigung is en Anspeel in’t Schachspeel. Se is in de Anspeelsystematik vun de ECO-Codes ünner de Slööteln C03 bit C09 klassifizeert. De Tarrasch-Variante entsteiht nah de Tüüg: 1. e2-e4 e7-e6 2. d2-d4 d7-d5 3. Sb1-d2 Siegbert Tarrasch hett den vörsichtigen Peerd-Toog 3.Sd2 tegen Franzöösch üm 1889 inföhrt. Dormit verhinnert Witt en Fesselung as in de Nimzowitsch/Winawer-Variante un de MacCutcheon-Variante, holt dat Zentrum flexibel un is rüst, den thematischen Hebel c7-c5 mit c2-c3 to begegnen, wat den Buer d4 stött. Betallen moot Witt mit minneseert Infloot up dat Zentrum. Interessanterwies hull de "Praeceptor Germaniae" bald nich mehr völ vun sien eegen Variante, wiels Swaart nah 3. ... c7-c5 4. e4xd5 e6xd5 licht to en Isolani kommen deiht. Un den Isolani beurdeel Tarrasch as good för Swaart. 4. ..Dd8xd5 sörgt aber dorför, dat dat nich passeert. De anner Hööftantwort 3. ... Sg8-f6 will de Buernkett dör Provokatschoon vun 4. e4-e5 herbiföhren, um se nah Sf6-d7 5. Lf1-d3 c7-c5 6. c2-c3 Sb8-c6 7. Sg1-e2 mit c5xd4 8. c3xd4 f7-f6 9. e5xf6 Sd7xf6 10. Sd2-f3 Lf8-d6 to bekämpfen. Uprechthollen vun sien Zentrum kann Witt mit 5. f2-f4 (anstatt 5.Ld3) mit der Folge 5. ...c7-c5 6. c2-c3 Sb8-c6 7. Sd2-f3
Dibaba betekent Dibaba, Stadt in Süüdafrika. Dibaba is de Familiennaam von Berhane Dibaba (* 1993), äthioopsche Löperin, Ejegayehu Dibaba (* 1982), äthioopsche Löperin, Genzebe Dibaba (* 1991), äthioopsche Löperin, Mare Dibaba (* 1989), äthioopsche Löperin, Tirunesh Dibaba (* 1985), äthioopsche Löperin, Yared Dibaba (* 1969), düütschen Moderator, Sänger un Schauspeler. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Wilfried Wroost (Wilhelm Friedrich Wroost; * 13. September 1889 in Hamborg; † 14. August 1959 ok dor) weer en plattdüütschen Schriever. Wroost is 1889 in Hamborg in de Erichstraat op Sankt Pauli as Söhn vun en Schippboer boren. He güng na Volksschool un mit 15 in’e Lehr bi Blohm un Voss. In’n Eersten Weltkrieg weer Wroost an de Oostfront. He keem 1916 sehr trüch. Över den Krieg hett he sien eerst Vertellen schreven, dor novch op Hoochdüütsch. He hett denn vör allen Stücken för’t Theater schreven. Ansiedelt in dat Havenmilieu vun Hamborg, dat he vun jung afan kennenlehrt harr. 1930 is he mit sien Fro na Bookholt tagen. Schreven hett he dor nu veel weniger. He güng in de NSDAP un harr ok welk Ämter in de Partei, ofschoonst he nich besünners polietsch weer un ok nich groot na de Ideologie vun de Natschonalsozialisten instellt. To Enn vun’n Tweten Weltkrieg keem he in belgische Fangenschop. As he wedder trüchkamen dee, harr he mit siene Bookholter Daag afslaten, dee nu wedder mehr schreven un is 1950 ok na Hamborg trüch. Wroost hett nu en Hümpel Stücken schreven un keen Johr bet to sien Dood 1959 is rümgahn, ahn dat welk vun
Dit Woort hett noch annere Bedüden: kiek dorför ünner Pinnbarg (Helgoland). Disse Artikel is man blots en Stubben. Du kannst Wikipedia helpen un em verbetern. Pinnbarg is ene Stadt in’n Süden vun’n düütsche Bundsland Sleswig-Holsteen. Pinnbarg liggt in’n Kreis Pinnbarg. Bannig dicht bi Pinnbarg is de Stadt Hamborg. Pinnbarg liggt in Holsteen. In Pinnbarg gifft dat de Stadtdelen Quellendaal, Thesdörp, Eggerstedt, Pinnbargerdörp un Waldenau-Datum. In Pinnbarg leevt 42.367 Inwahners (Stand: 31. Dez. 2008) up en Rebeet vun 21,54 km².